พบภาพมนุษย์อวกาศขึ้นรถเมล์ ไม่ได้ล้อ ประยุทธ์ แต่โปรโมทสินค้าระงับกลิ่นกายปีที่แล้ว
หลังจากเฟซบุ๊กแฟนเพจโพสต์ภาพ ประชาชนล้อเลียนวาทะกรรมนายก แต่งตัวจะไปดาวอังคาร ตรวจสอบพบไม่เกี่ยวกับการล้อเลียนการแก้ปัญหาราคายาง แต่เป็นการโปรโมทผลิตภัณฑ์ของ Axe Apollo พ.ค.ปีที่แล้ว17 ก.ย.2557 ภายหลังวาทะร้อนกึ่งมุกตลกของ พล.อ.ประยุทธ์ จันทร์โอชา นายกรัฐมนตรีและหัวหน้า คสช. ว่าด้วยการแก้ปัญหาข้อเรียกร้องของชาวสวนยางพาราที่ต้องการให้ขายได้กิโลกรัมละ 90-100 บาท ว่า คงต้องไปขายที่ดาวอังคารแล้ว ซึ่งกล่าวในระหว่างการเข้ารับฟังการแถลงยุทธศาสตร์ชาติและยุทธศาสตร์ทหาร พ.ศ. 2558-2562 ของคณะนักศึกษาวิทยาลัยป้องกันราชอาณาจักรรุ่นปี 2556 ซึ่งจัดโดยวิทยาลัยป้องกันราชอาณาจักร ที่สโมสรทหารบก วิภาวดี เมื่อวันที่ 15 ก.ย.ที่ผ่านมา จนนำมาสู่การวิพากษ์วิจารณ์และภาพล้อเลียนในโซเชียลเน็ตเวิร์กถึงการแก้ปัญหาราคายางตกต่ำจำนวนมากล่าสุดวันนี้(17 ก.ย.) เมื่อเวลา 9.28 น. เฟซบุ๊กแฟนเพจ โพสต์ภาพคนใส่ชุดอวกาศขึ้นรถโดยสารประจำทาง พร้อมข้อความประกอบภาพว่า ประชาชนล้อเลียนวาทะกรรมนายก แต่งตัวจะไปดาวอังคาร ส่งผลให้มีการแชร์ต่อขณะนี้กว่า 300 แชร์แล้วผู้สื่อข่าวรายงานว่า จากการตรวจสอบ ภาพดังกล่าวไม่มีส่วนเกี่ยวข้องกับการล้อเลียนวาทะกรรมนายกฯ แต่อย่างใด พบภาพเดียวกันนี้ใน และ ระบุว่าเป็นการโปรโมทผลิตภัณฑ์ของ Axe Apollo ซึ่งมีการเผยแพร่ตั้งแต่ พ.ค.ปีที่แล้ว โดยนอกจากคนใส่ชุดอวกาศจะปรากฏตัวที่รถโดยสารประจำทางแล้ว ยังปรากฏตามห้างสรรพสินค้า โรงอาหาร เป็นต้น
หลังจากเฟซบุ๊กแฟนเพจโพสต์ภาพ ประชาชนล้อเลียนวาทะกรรมนายก แต่งตัวจะไปดาวอังคาร ตรวจสอบพบไม่เกี่ยวกับการล้อเลียนการแก้ปัญหาราคายาง แต่เป็นการโปรโมทผลิตภัณฑ์ของ Axe Apollo พ.ค.ปีที่แล้ว 17 ก.ย.2557
Axe Apollo,ความเงิบ,ชุดอวกาศ,ดาวอังคาร,ประยุทธ จันทร์โอชา,ยางพารา